Martin Schulz, contracandidatul Angelei Merkel pentru fotoliul de cancelar, a fost duminică într-o vizită electorală la Wiesbaden, oraș din landul Hessa (vestul Germaniei). Acolo a fost interpelat de un român, care vrut să știe dacă își menține mesajul de susținere pentru Liviu Dragnea. Iată dialogul și ce a răspuns fostul președinte al Parlamentului European:





Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

- Numele meu este Christian Irimia Balazs, sunt nepotul unui țăran emancipat român, s-a prezentat tânărul în fața politicianului german.

- Un țăran emancipat român, ce înseamnă asta? a vrut să știe Martin Schulz.

- Înseamnă că este o persoană foarte independentă, care a trecut prin trei sisteme politice.

- Aici sau în România?

- În România. Între timp, suntem mai mult decât un milion de români aici (în Germania). La începutul anului, în România au fost cele mai mari proteste de după Revoluție. Dl. Liviu Dragnea voia să modifice legi care ar fi micșorat pedepsele pentru faptele de corupție. Dumneavoastră ați făcut un videoclip de susținere a dlui Dragnea în alegeri....Întrebarea mea este: ce le transmiteți românilor din Germania și din Europa în legătură cu modificările de lege propuse, care prevedeau reducerea pedepselor pentru fapte de corupție? Și cum vă poziționați referitor la Liviu Dragnea ca persoană politică? a vrut să știe tânărul român.

- Vă spun acum 3 puncte, pe care le-am transmis și domnului Dragnea personal. Aceste legi sunt absolut greșite. Și dacă aș fi fost la voi, și eu aș fi fost la demonstrații. Corupția trebuie eliminată de la rădăcini și dacă în partidul meu există corupți, eu personal voi rezolva problema. Apropo, am dat afară un vicepreședinte din fracțiunea mea, Adrian Severin (2011), exact pentru așa ceva, a răspuns Martin Schulz (n.r. - traducerea îi aparține lui Christian Irimia Balazs).

Christian Irimia Balazs a postat această discuție pe contul său de Facebook. În numai o oră, postarea avea deja 530 de share-uri și aproape 170 de like-uri.

Înainte de a-l interpela pe reprezentantul social-democraților germani, românul postase pe Facebook un îndemn pentru alți reprezentanți ai comunității românești din Wiesbaden: „Merităm un răspuns de la Martin Schulz. Sâmbătă asta vine domnul Martin Schulz în Wiesbaden. Eu stau în Wiesbaden. Am încercat pe mai multe căi să îl întreb de ce sau dacă îl mai susţine pe domnul Dragnea. Până acuma încă nu a răspuns, dar sâmbătă asta nu mai poate fugi de întrebarea mea. Un milion de români trăiesc în Deutschland. Merităm un răspuns! Am nevoie de cineva care poate să vină cu mine! Haideți!”

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Iată ce mesaj transmitea Martin Schulz pentru Liviu Dragnea înaintea alegerilor din decembrie 2016, potrivit unei postări pe contul de Facebook a liderului PSD:

„Este o nouă șansă pentru tine să protejezi valorile familiei social-democraților, mai multă egalitate socială, salarii mai bune, promovarea drepturilor femeilor, o bună educație, promovarea unei Românii puternice și a unei Uniuni Europene puternice. Experiența ta în conducerea țării este o valoare incomparabilă pentru toți românii. Îți doresc succes și sper că noul guvern va restaura egalitatea socială pe scena europeană”.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media